Source: https://podnikam.sk/danove-priznanie-rodica-na-materskej-ine-prijmy/
Timestamp: 2019-09-17 19:41:09+00:00
Document Index: 17725261

Matched Legal Cases: ['§ 6', '§ 43', '§ 5', '§ 5', '§ 6', '§ 9', '§ 43', '§ 43', '§ 6', '§ 7', '§ 50']

Daňové priznanie rodiča na materskej - iné príjmy | Podnikam.sk '); document.write(''); }
Daňové priznanie rodiča na materskej – iné príjmy
20. júna 2014 Zdroj Podnikam.SK, SC Tlačiť
Podnikam.SK prináša servis pre tých, ktorí si odložili daňové priznanie. Aktualizované v časti Počet príloh (XIV. oddiel).
Rodič na materskej zdaňuje aj prenájom či živnosť
Daňovník, ktorý v roku 2013 dosiahol aj iné druhy príjmov (napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti, živnosť atď.), je povinný podať daňové priznanie typu B, ak dosiahnuté príjmy prevyšujú sumu 1 867,97 €.
Iveta Moravská poberala celý rok 2013 rodičovský príspevok. V roku 2013 dosiahla aj príjmy z prenájmu bytu vo výške 2 890 € a príjmy za príspevky do časopisov vo výške 340 €, ktoré boli zdanené zrážkou. Vzhľadom na to, že dosiahla príjmy prevyšujúce sumu 1 867,97 €, má povinnosť podať daňové priznanie.
Príjmy, ktoré dosiahla, patria do tzv. ostatných príjmov, preto podáva daňové priznanie typu B. Daňový bonus na dieťa si neuplatňuje, lebo si ho uplatňuje jej manžel. Rodičovský príspevok do daňového priznania neuvádza, lebo nejde o zdaniteľný príjem.
Meno a priezvisko: Iveta Moravská
DIČ: 895712/2367
Trvalé bydlisko: Párovská 2, Nitra
Suma príjmov z prenájmu nehnuteľností podľa § 6 ods. 3 za rok 2013: 2 890 €
Preukázateľné daňové výdavky pri príjmoch z prenájmu
Upozornenie: S účinnosťou od 1. 1. 2013 nie je možné pri príjmoch z prenájmu si uplatniť výdavky percentom z príjmov
Príjmy za príspevky do časopisov, pri ktorých bola daň vybratá zrážkou na základe § 43 ods. 3 písm. h) zákona o dani z príjmov 340 €
Riadok 01 – uvedie RČ: 895712/2367.
Riadok 03 – nevypĺňa.
II. ODDIEL – ÚDAJE O ZÁKONNOM ZÁSTUPCOVI ALEBO DEDIČOVI ALEBO ZÁSTUPCOVI ALEBO SPRÁVCOVI V KONKURZNOM KONANÍ, KTORÝ PODÁVA PRIZNANIE
Tento oddiel Iveta Moravská nevypĺňa.
Riadok 31 – nevypĺňa, lebo si neuplatňuje na manžela nezdaniteľnú časť základu dane.
Riadok 32 – nevypĺňa, lebo si neuplatňuje daňový bonus na dieťa.
V. ODDIEL – VÝPOČET ZÁKLADU DANE (čiastkového základu dane) Z PRÍJMOV ZO ZÁVISLEJ ČINNOSTI (§ 5)
Tento oddiel Iveta Moravská nevypĺňa, nakoľko v roku 2013 nemala príjmy zo závislej činnosti podľa § 5 zákona o DzP.
vyplnenie oddielu VI.
VI. ODDIEL – VÝPOČET ZÁKLADU DANE (čiastkového základu dane) Z PRÍJMOV Z PODNIKANIA, Z INEJ SAMOSTATNEJ ZÁROBKOVEJ ČINNOSTI, PRENÁJMU A Z POUŽITIA DIELA A UMELECKÉHO VÝKONU (§ 6)
v stĺpci 01, riadok 10 – uvedie príjmy z prenájmu nehnuteľnosti v sume 2 390 €, ktoré boli vypočítané ako rozdiel medzi príjmom z prenájmu nehnuteľnosti a sumou 500 €, t. j. 2 890 € – 500 €.
v stĺpci 02, riadok 10 – uvedie výdavky z prenájmu nehnuteľností v sume: 1 174,33 €, ktoré boli vypočítané rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom, t. j. (2 390 € : 2 890 €) x 1 420 € = 1 174,33 €.
Riadok 12 – uvedie údaj z riadku 10 v stĺpci príjmy a výdavky.
Pozn.: Podľa § 9 ods. 1 písm. g) zákona sa na r. 10 stĺpec 1 uvádza kladný rozdiel medzi príjmom z prenájmu nehnuteľnosti a sumou 500 €. Výdavky priraďované k príjmom z prenájmu nehnuteľnosti zahrnovaným do základu dane sa na riadku 10 stĺpec 2 zistia rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom.
Príjmy za príspevky do časopisov boli zdanené zrážkou podľa § 43 ods. 3 písm. h) zákona o dani z príjmov. Vykonaním zrážky bola daňová povinnosť daňovníka vysporiadaná, preto sa tieto príjmy do daňového priznania neuvádzajú.
Pozn.: Ak by z týchto príjmov platiteľ dane nevybral daň v súlade s dohodou, ktorú by platiteľ dane vopred písomne uzavrel s autorom podľa § 43 ods. 14 zákona o dani z príjmov, museli by sa tieto príjmy uviesť do daňového priznania.
Údaje z tabuľky č. 1 riadok 12 sa prenášajú na stranu 4 do riadku 45 príjmy = 2 390 € a riadku 46 výdavky = 1 174,33 €.
Na riadku 47 sa vypočíta základ dane = r. 45 – r. 46 = príjmy – výdavky 2 390 € – 1 174,33 € = 1 215,67 €. Údaj z r. 47 sa prenesie do riadku 52 (základ dane).
VII. ODDIEL – VÝPOČET ZÁKLADU DANE (čiastkového základu dane) Z PRÍJMOV Z KAPITÁLOVÉHO MAJETKU
Tento oddiel Iveta Moravská nevypĺňa, lebo v roku 2013 nemala príjmy z kapitálového majetku.
Oddiel VIII. Iveta Moravská nevypĺňa, nakoľko v roku 2013 nemala príjmy tohto charakteru.
vyplnenie oddielov IX. a X.
Prvú časť IX. oddielu, ktorá je určená k uplatneniu daňovej straty, Iveta Moravská nevypĺňa.
Vyplní časť Uplatnenie daňovej straty z predchádzajúcich období IX. oddielu na strane 7 nasledovne:
Riadok 68 – uvedie úhrn čiastkových základov dane podľa § 6 ods. 3 a 4, § 7 a 8 zákona, t. j. v našom prípade 1 215,67 € /čiastkový základ dane z príjmov z prenájmu/.
Riadok 70 – uvedie sumu z riadku 68, t. j. 1 215,67 €.
Riadok 78 – uvedie sa základ dane ako súčet riadkov 77, 70 a 71. V našom prípade je to súčet 0 + 1 215,67 € + 0 = 1 215,67 €.
Riadok 79 – z daňového základu 1 215,67 € sa vypočíta 19 % daň z príjmov, ktorá predstavuje 230,9773 €, daň sa zaokrúhľuje na eurocenty nadol, t. j. 230,97 €.
Riadok 80 – nevypĺňa, lebo nemala príjmy zo zdrojov v zahraničí.
Riadok 88 – uvádza údaje z riadku 79, t. j. 230,97 €.
Riadok 92 – prenáša sa údaj z riadku 88, t. j. suma 230,97 €.
Riadok 94 – uvedie sa rozdiel dane z r. 92 a daňového bonusu z r. 93, t. j. 230,97 €.
Riadok 108 – daň na úhradu 230,97 €.
Oddiely XI. a XII. Iveta Moravská nevypĺňa.
Riadky 120 a 121 sa vypĺňajú vtedy, ak daňovník uplatní postup vyplývajúci z § 50 zákona, t.j. využije inštitút o použití podielu zaplatenej dane na osobitné účely. Iveta Moravská si túto možnosť neuplatňuje.
Riadok 122 sa uvádza počet všetkých príloh, ktoré sú súčasťou priznania. Iveta Moravská neprikladá žiadne prílohy, lebo pri príjmoch z prenájmu uplatňuje preukázateľné výdavky (vedie daňovú evidenciu), nie je účtovnou jednotkou. ***Počet príloh sa uvádza vrátane Prílohy 1 a 2, ktoré sú súčasťou daňového priznania, t. j. minimálny počet príloh daňového priznania sú 2 prílohy, ktoré sa uvádzajú do počtu príloh, aj keď sú prázdne. Danari ich odporúčajú podpísať aj v tom prípade, ak v nich nie sú vyplnené žiadne údaje.
Na strane 11 sa daňovníčka podpíše a uvedie dátum.
XV. ODDIEL – ŽIADOSŤ O VRÁTENIE DAŇOVÉHO PREPLATKU VYPLATENIE DAŇOVÉHO BONUSU
Túto časť Iveta Moravská nevypĺňa, lebo si nežiada vyplatenie daňového bonusu a nevznikol jej ani preplatok na dani.
Vyplnené daňové priznanie podľa príkladu (pdf)
DPFOB-MD, RD iné príjmy
*Aktualizácia: Správny počet príloh v príklade je: 2 (viz aktualizácia oddielu XIV.)
Daňové priznanie rodiča na materskej – príjmy zo závislej činnosti
Čo treba skontrolovať pred podaním daňového priznania
Podnikám na materskejPrémiový obsah